Ericu950/Stoicheia-meter-silver huggingface dataset:
ὅστις γὰρ ἔθνη τοσαῦτα τυγχάνεις κατεστραμμένος ὅσας οὐδεὶς πώποτε τῶν Ἑλλήνων πόλεις εἷλε , πῶς οὐκ ἂν πρὸς ἕκαστον αὐτῶν ἀντιπαραβάλλων ῥᾳδίως ἂν ἐπέδειξα μείζω σε κ ἀκείνων διαπεπραγμένον ;
ἀλλὰ γὰρ εἱλόμην ἀποσχέσθαι τῆς τοιαύτης ἰδέας δι ἀμφότερα , διά τε τοὺς οὐκ εὐκαίρως αὐτῇ χρωμένους , καὶ διὰ τὸ μὴ βούλεσθαι ταπεινοτέρους ποιεῖν τῶν νῦν ὄντων τοὺς ἡμιθέους εἶναι νομιζομένους .
ἐνθυμοῦ δ , ἵνα τι καὶ τῶν ἀρχαίων εἴπωμεν , ὅτι τὸν Ταντάλου πλοῦτον καὶ τὴν Πέλοπος ἀρχὴν καὶ τὴν Εὐρυσθέως δύναμιν οὐδεὶς ἂν οὔ τε λόγων εὑρετὴς οὔ τε ποιητὴς ἐπαινέσειεν , ἀλλὰ μετά γε τὴν Ἡρακλέους ὑπερβολὴν καὶ τὴν Θησέως ἀρετὴν τοὺς ἐπὶ Τροίαν στρατευσαμένους καὶ τοὺς ἐκείνοις ὁμοίους γενομένους ἅπαντες ἂν εὐλογήσειαν .
καίτοι τοὺς ὀνομαστοτάτους καὶ τοὺς ἀρίστους αὐτῶν ἴσμεν ἐν μικροῖς πολιχνίοις καὶ νησυδρίοις τὰς ἀρχὰς κατασχόντας .
ἀλλ ὅμως ἰσόθεον καὶ παρὰ πᾶσιν ὀνομαστὴν τὴν αὑτῶν δόξαν κατέλιπον ·
ἅπαντες γὰρ φιλοῦσιν οὐ τοὺς σφίσιν αὐτοῖς μεγίστην δυναστείαν κτησαμένους , ἀλλὰ τοὺς τοῖς Ἕλλησι πλείστων ἀγαθῶν αἰτίους γεγενημένους .
οὐ μόνον δ ἐπὶ τούτων αὐτοὺς ὄψει τὴν γνώμην ταύτην ἔχοντας , ἀλλ ἐπὶ πάντων ὁμοίως ·
ἐπεὶ καὶ τὴν πόλιν ἡμῶν οὐδεὶς ἂν ἐπαινέσειεν , οὔ θ ὅτι τῆς θαλάττης ἦρξεν οὔ θ ὅτι τοσοῦτον πλῆθος χρημάτων εἰσπράξασα τοὺς συμμάχους εἰς τὴν ἀκρόπολιν ἀνήνεγκεν , ἀλλὰ μὴν οὐ δ ὅτι πολλῶν πόλεων ἐξουσίαν ἔλαβε , τὰς μὲν ἀναστάτους ποιῆσαι , τὰς δ αὐξῆσαι , τὰς δ ὅπως ἐβουλήθη διοικῆσαι 0 1 2 ·
πάντα γὰρ ταῦτα παρῆν αὐτῇ πράττειν ·
ἀλλ ἐκ τούτων μὲν πολλαὶ κατηγορίαι κατ αὐτῆς γεγόνασιν , ἐκ δὲ τῆς Μαραθῶνι μάχης καὶ τῆς ἐν Σαλαμῖνι ναυμαχίας , καὶ μάλισθ ὅτι τὴν αὑτῶν ἐξέλιπον ὑπὲρ τῆς τῶν Ἑλλήνων σωτηρίας , ἅπαντες αὐτὴν ἐγκωμιάζουσιν .
τὴν αὐτὴν δὲ γνώμην καὶ περὶ Δακεδαιμονίων ἔχουσιν ·
καὶ γὰρ ἐκείνων μᾶλλον ἄγανται τὴν ἧτταν τὴν ἐν Θερμοπύλαις ἢ τὰς ἄλλας νίκας , καὶ τὸ τρόπαιον τὸ μὲν κατ ἐκείνων ὑπὸ τῶν βαρβάρων σταθὲν ἀγαπῶσι καὶ θεωροῦσι , τὰ δ ὑπὸ Δακεδαιμονίων κατὰ τῶν ἄλλων οὐκ ἐπαινοῦσιν ἀλλ ἀηδῶς ὁρῶσιν 0 ·
ἡγοῦνται γὰρ τὸ μὲν ἀρετῆς εἶναι σημεῖον , τὰ δὲ πλεονεξίας 0 .
ταῦτ οὖν ἐξετάσας ἅπαντα καὶ διελθὼν πρὸς αὑτόν , ἢν μέν τι τῶν εἰρημένων ᾖ μαλακώτερον ἢ καταδεέστερον , αἰτιῶ τὴν ἡλικίαν τὴν ἐμήν , ᾗ δικαίως ἂν ἅπαντες συγγνώμην ἔχοιεν ·
ἢν δ ὅμοια τοῖς πρότερον διαδεδομένοις , νομίζειν αὐτὰ χρὴ μὴ τὸ γῆρας τ οὐμὸν εὑρεῖν ἀλλὰ τὸ δαιμόνιον ὑποβαλεῖν , οὐκ ἐμοῦ φροντίζον , ἀλλὰ τῆς Ἑλλάδος κηδόμενον , καὶ βουλόμενον ταύτην τε τῶν κακῶν ἀπαλλάξαι τῶν παρόντων καὶ σοὶ πολὺ μείζω περιθεῖναι δόξαν τῆς νῦν ὑπαρχούσης .
οἶμαι δέ σ οὐκ ἀγνοεῖν ὃν τρόπον οἱ θεοὶ τὰ τῶν ἀνθρώπων διοικοῦσιν .
οὐ γὰρ αὐτόχειρες οὔ τε τῶν ἀγαθῶν οὔ τε τῶν κακῶν γίγνονται τῶν συμβαινόντων αὐτοῖς , ἀλλ ἑκάστοις τοιαύτην ἔννοιαν ἐμποιοῦσιν , ὥστε δι ἀλλήλων ἡμῖν ἑκάτερα παραγίγνεσθαι τούτων .
οἷον ἴσως καὶ νῦν τοὺς μὲν λόγους ἡμῖν ἀπένειμαν , ἐπὶ δὲ τὰς πράξεις σὲ τάττουσι , νομίζοντες τούτων μὲν σὲ κάλλιστ ἂν ἐπιστατῆσαι , τὸν δὲ λόγον τὸν ἐμὸν ἥκιστ ἂν ὀχληρὸν γενέσθαι τοῖς ἀκούουσιν .
ἡγοῦμαι δὲ καὶ τὰ πεπραγμένα πρότερον οὐκ ἄν ποτέ σοι γενέσθαι τηλικαῦτα τὸ μέγεθος , εἰ μή τις θεῶν αὐτὰ συγκατώρθωσεν , οὐχ ἵνα τοῖς βαρβάροις μόνον τοῖς ἐπὶ τῆς Εὐρώπης κατοικοῦσι πολεμῶν διατελῇς , ἀλλ ὅπως ἂν ἐν τούτοις γυμνασθεὶς καὶ λαβὼν ἐμπειρίαν καὶ γνωσθεὶς οἷος εἶ τούτων ἐπιθυμήσῃς ὧν ἐγὼ τυγχάνω συμβεβουλευκώς .
αἰσχρὸν οὖν ἐστι καλῶς τῆς τύχης ἡγουμένης ἀπολειφθῆναι , καὶ μὴ παρασχεῖν σαυτὸν εἰς ὃ βούλεταί σε προαγαγεῖν .
νομίζω δὲ χρῆναί σε πάντας μὲν τιμᾶν τοὺς περὶ τῶν σοι πεπραγμένων ἀγαθόν τι λέγοντας , κάλλιστα μέντοι νομίζειν ἐκείνους ἐγκωμιάζειν , τοὺς μειζόνων ἔργων ἢ τηλικούτων τὴν σὴν φύσιν ἀξιοῦντας , καὶ τοὺς μὴ μόνον ἐν τῷ παρόντι κεχαρισμένως διειλεγμένους , ἀλλ οἵ τινες ἂν τοὺς ἐπιγιγνομένους οὕτω ποιήσωσι τὰς σὰς πράξεις θαυμάζειν ὡς οὐδενὸς ἄλλου τῶν προγεγενημένων 0 .
πολλὰ δὲ βουλόμενος τοιαῦτα λέγειν οὐ δύναμαι ·
τὴν δ αἰτίαν δι ἥν , πλεονάκις τοῦ δέοντος εἴρηκα .
λοιπὸν οὖν ἐστι τὰ προειρημένα συναγαγεῖν , ἵν ὡς ἐν ἐλαχίστοις κατίδοις τὸ κεφάλαιον τῶν συμβεβουλευμένων .
φημὶ γὰρ χρῆναί σε τοὺς μὲν Ἕλληνας εὐεργετεῖν , Μακεδόνων δὲ βασιλεύειν , τῶν δὲ βαρβάρων ὡς πλείστων ἄρχειν .
ἢν γὰρ ταῦτα πράττῃς , ἅπαντές σοι χάριν ἕξουσιν , οἱ μὲν Ἕλληνες ὑπὲρ ὧν εὖ πάσχουσι , Μακεδόνες δ ἢν βασιλικῶς ἀλλὰ μὴ τυραννικῶς αὐτῶν ἐπιστατῇς , τὸ δὲ τῶν ἄλλων γένος , ἢν διὰ σὲ βαρβαρικῆς δεσποτείας ἀπαλλαγέντες Ἑλληνικῆς ἐπιμελείας τύχωσι 0 .
ταῦθ ὅπως μὲν γέγραπται τοῖς καιροῖς καὶ ταῖς ἀκριβείαις , παρ ὑμῶν τῶν ἀκουόντων πυνθάνεσθαι δίκαιόν ἐστιν ·
ὅτι μέντοι βελτίω τούτων καὶ μᾶλλον ἁρμόττοντα τοῖς ὑπάρχουσιν οὐδεὶς ἄν σοι συμβουλεύσειεν , σαφῶς εἰδέναι νομίζω .
νεώτερος μὲν ὢν προῃρούμην γράφειν τῶν λόγων οὐ τοὺς μυθώδεις οὐ δὲ τοὺς τερατείας καὶ ψευδολογίας μεστούς , οἷς οἱ πολλοὶ μᾶλλον χαίρουσιν ἢ τοῖς περὶ τῆς αὑτῶν σωτηρίας λεγομένοις , οὐ δὲ τοὺς τὰς παλαιὰς πράξεις καὶ τοὺς πολέμους τοὺς Ἑλληνικοὺς ἐξηγουμένους , καίπερ εἰδὼς δικαίως αὐτοὺς ἐπαινουμένους , οὐ δ αὖ τοὺς ἁπλῶς δοκοῦντας εἰρῆσθαι καὶ μηδεμιᾶς κομψότητος μετέχοντας , οὓς οἱ δεινοὶ περὶ τοὺς ἀγῶνας παραινοῦσι τοῖς νεωτέροις μελετᾶν , εἴπερ βούλονται πλέον ἔχειν τῶν ἀντιδίκων , ἀλλὰ πάντας τούτους ἐάσας περὶ ἐκείνους ἐπραγματευόμην , τοὺς περὶ τῶν συμφερόντων τῇ τε πόλει καὶ τοῖς ἄλλοις Ἕλλησι συμβουλεύοντας , καὶ πολλῶν μὲν ἐνθυμημάτων γέμοντας , οὐκ ὀλίγων δ ἀντιθέσεων καὶ παρισώσεων καὶ τῶν ἄλλων ἰδεῶν τῶν ἐν ταῖς ῥητορείαις διαλαμπουσῶν καὶ τοὺς ἀκούοντας ἐπισημαίνεσθαι καὶ θορυβεῖν ἀναγκαζουσῶν 0 .
νῦν δ οὐ δ ὁπωσοῦν τοὺς τοιούτους .
ἡγοῦμαι γὰρ οὐχ ἁρμόττειν οὔ τε τοῖς ἔτεσι τοῖς ἐνενήκοντα καὶ τέτταρσιν , ἁγὼ τυγχάνω γεγονώς , οὔ θ ὅλως τοῖς ἤδη πολιὰς ἔχουσιν , ἐκεῖνον τὸν τρόπον ἔτι λέγειν , ἀλλ ὡς ἅπαντες μὲν ἂν ἐλπίσειαν εἰ βουληθεῖεν , οὐδεὶς δ ἂν δυνηθείη ῥᾳδίως πλὴν τῶν πονεῖν ἐθελόντων καὶ σφόδρα προσεχόντων τὸν νοῦν .
τούτου δ ἕνεκεν ταῦτα προεῖπον , ἵν ἤν τισιν ὁ μέλλων δειχθήσεσθαι λόγος μαλακώτερος ὢν φαίνηται τῶν πρότερον διαδεδομένων , μὴ παραβάλλωσι πρὸς τὴν ἐκείνων ποικιλίαν , ἀλλὰ πρὸς τὴν ὑπόθεσιν αὐτὸν κρίνωσι τὴν ἐν τῷ παρόντι δεδοκιμασμένην .
διαλέξομαι δὲ περί τε τῶν τῇ πόλει πεπραγμένων καὶ περὶ τῆς τῶν προγόνων ἀρετῆς , οὐκ ἀπὸ τούτων ἀρξάμενος , ἀλλ ἀπὸ τῶν ἐμοὶ συμβεβηκότων ·
ἐντεῦθεν γὰρ οἶμαι μᾶλλον κατεπείγειν .
πειρώμενος γὰρ ἀναμαρτήτως ζῆν καὶ τοῖς ἄλλοις ἀλύπως , οὐδένα διαλέλοιπα χρόνον ὑπὸ μὲν τῶν σοφιστῶν τῶν ἀδοκίμων καὶ πονηρῶν διαβαλλόμενος , ὑπ ἄλλων δέ τινων οὐχ οἷός εἰμι γιγνωσκόμενος , ἀλλὰ τοιοῦτος ὑπολαμβανόμενος οἷον ἂν παρ ἑτέρων ἀκούσωσιν .
βούλομαι οὖν προδιαλεχθῆναι περί τ ἐμαυτοῦ καὶ περὶ τῶν οὕτω πρός με διακειμένων , ἵν ἤν πως οἷός τε γένωμαι , τοὺς μὲν παύσω βλασφημοῦντας , τοὺς δ εἰδέναι ποιήσω περὶ ἃ τυγχάνω διατρίβων ·
ἢν γὰρ ταῦτα τῷ λόγῳ δυνηθῶ διοικῆσαι κατὰ τρόπον , ἐλπίζω τὸν ἐπίλοιπον χρόνον αὐτός τε ἀλύπως διάξειν , καὶ τῷ λόγῳ τῷ μέλλοντι ῥηθήσεσθαι τοὺς παρόντας μᾶλλον προσέξειν τὸν νοῦν .
οὐκ ὀκνήσω δὲ κατειπεῖν οὔ τε τὴν νῦν ἐγγιγνομένην ἐν τῇ διανοίᾳ μοι ταραχήν , οὔ τε τὴν ἀτοπίαν ὧν ἐν τῷ παρόντι τυγχάνω γιγνώσκων , οὔ τ εἴ τι πράττω τῶν δεόντων .
ἐγὼ γὰρ μετεσχηκὼς τῶν μεγίστων ἀγαθῶν , ὧν ἅπαντες ἂν εὔξαιντο μεταλαβεῖν , πρῶτον μὲν τῆς περὶ τὸ σῶμα καὶ τὴν ψυχὴν ὑγιείας οὐχ ὡς ἔτυχον , ἀλλ ἐναμίλλως τοῖς μάλιστα περὶ ἑκάτερον τούτων εὐτυχηκόσιν , ἔπειτα τῆς περὶ τὸν βίον εὐπορίας , ὥστε μηδενὸς πώποτ ἀπορῆσαι τῶν μετρίων μη δ ὧν ἄνθρωπος ἂν νοῦν ἔχων ἐπιθυμήσειεν , ἔτι τοῦ μὴ τῶν καταβεβλημένων εἷς εἶναι μη δὲ τῶν κατημελημένων , ἀλλ ἐκείνων περὶ ὧν οἱ χαριέστατοι τῶν Ἑλλήνων καὶ μνησθεῖεν ἂν καὶ διαλεχθεῖεν ὡς σπουδαίων ὄντων ,  τούτων ἁπάντων μοι συμβεβηκότων τῶν μὲν ὑπερβαλλόντως τῶν δ ἐξαρκούντως οὐκ ἀγαπῶ ζῶν ἐπὶ τούτοις , ἀλλ οὕτω τὸ γῆράς ἐστι δυσάρεστον καὶ μικρολόγον καὶ μεμψίμοιρον , ὥστε πολλάκις ἤδη τήν τε φύσιν τὴν ἐμαυτοῦ κατεμεμψάμην , ἧς οὐδεὶς ἄλλος καταπεφρόνηκε , καὶ τὴν τύχην ὠδυράμην , ταύτῃ μὲν οὐδὲν ἔχων ἐπικαλεῖν ἄλλο πλὴν ὅτι περὶ τὴν φιλοσοφίαν ἣν προειλόμην ἀτυχίαι τινὲς καὶ συκοφαντίαι γεγόνασι , τὴν δὲ φύσιν εἰδὼς πρὸς μὲν τὰς πράξεις ἀρρωστοτέραν καὶ μαλακωτέραν οὖσαν τοῦ δέοντος , πρὸς δὲ τοὺς λόγους οὔ τε τελείαν οὔ τε πανταχῇ χρησίμην , ἀλλὰ δοξάσαι μὲν περὶ ἑκάστου τὴν ἀλήθειαν μᾶλλον δυναμένην τῶν εἰδέναι φασκόντων , εἰπεῖν δὲ περὶ τῶν αὐτῶν τούτων ἐν συλλόγῳ πολλῶν ἀνθρώπων ἁπασῶν ὡς ἔπος εἰπεῖν ἀπολελειμμένην 0 .
οὕτω γὰρ ἐνδεὴς ἀμφοτέρων ἐγενόμην τῶν μεγίστην δύναμιν ἐχόντων παρ ἡμῖν , φωνῆς ἱκανῆς καὶ τόλμης , ὡς οὐκ οἶδ εἴ τις ἄλλος τῶν πολιτῶν 0 ·
ὧν οἱ μὴ τυχόντες ἀτιμότεροι περιέρχονται πρὸς τὸ δοκεῖν ἄξιοί τινος εἶναι τῶν ὀφειλόντων τῷ δημοσίῳ ·
τοῖς μὲν γὰρ ἐκτίσειν τὸ καταγνωσθὲν ἐλπίδες ὕπεισιν , οἱ δ οὐδέποτ ἂν τὴν φύσιν μεταβάλοιεν .
οὐ μὴν ἐπὶ τούτοις ἀθυμήσας περιεῖδον ἐμαυτὸν ἄδοξον οὐ δ ἀφανῆ παντάπασι γενόμενον , ἀλλ ἐπειδὴ τοῦ πολιτεύεσθαι διήμαρτον , ἐπὶ τὸ φιλοσοφεῖν καὶ πονεῖν καὶ γράφειν ἃ διανοηθείην κατέφυγον , οὐ περὶ μικρῶν τὴν προαίρεσιν ποιούμενος οὐ δὲ περὶ τῶν ἰδίων συμβολαίων οὐ δὲ περὶ ὧν ἄλλοι τινὲς ληροῦσιν , ἀλλὰ περὶ τῶν Ἐλληνικῶν καὶ βασιλικῶν καὶ πολιτικῶν πραγμάτων , δι ἃ προσήκειν ᾠόμην μοι τοσούτῳ μᾶλλον τιμᾶσθαι τῶν ἐπὶ τὸ βῆμα παριόντων , ὅσῳ περ περὶ μειζόνων καὶ καλλιόνων ἢ κεῖνοι τοὺς λόγους ἐποιούμην .
ὧν οὐδὲν ἡμῖν ἀποβέβηκεν .
καίτοι πάντες ἴσασι τῶν μὲν ῥητόρων τοὺς πολλοὺς οὐχ ὑπὲρ τῶν τῇ πόλει συμφερόντων , ἀλλ ὑπὲρ ὧν αὐτοὶ λήψεσθαι προσδοκῶσι , δημηγορεῖν τολμῶντας , ἐμὲ δὲ καὶ τοὺς ἐμοὺς οὐ μόνον τῶν κοινῶν ἀπεχομένους μᾶλλον τῶν ἄλλων , ἀλλὰ καὶ τῶν ἰδίων εἰς τὰς τῆς πόλεως χρείας ὑπὲρ τὴν δύναμιν τὴν ἡμετέραν αὐτῶν δαπανωμένους , ἔτι δὲ τοὺς μὲν ἢ λοιδορουμένους ἐν ταῖς ἐκκλησίαις περὶ μεσεγγυήματος σφίσιν αὐτοῖς ἢ λυμαινομένους τοὺς συμμάχους ἢ τῶν ἄλλων ὃν ἂν τύχωσι συκοφαντοῦντας , ἐμὲ δὲ τῶν λόγων ἡγεμόνα τούτων γεγενημένον , τῶν παρακαλούντων τοὺς Ἕλληνας ἐπί τε τὴν ὁμόνοιαν τὴν πρὸς ἀλλήλους καὶ τὴν στρατείαν τὴν ἐπὶ τοὺς βαρβάρους , καὶ τῶν συμβουλευόντων ἀποικίαν ἐκπέμπειν κοινῇ πάντας ἡμᾶς ἐπὶ τοσαύτην χώραν καὶ τοιαύτην , περὶ ἧς ὅσοι περ ἀκηκόασιν ὁμολογοῦσιν ἡμᾶς τε , εἰ σωφρονήσαιμεν καὶ παυσαίμεθα τῆς πρὸς ἀλλήλους μανίας , ταχέως ἂν ἄνευ πόνων καὶ κινδύνων κατασχεῖν αὐτήν , ἐκείνην τε ῥᾳδίως ἂν ἅπαντας δέξασθαι τοὺς ἐνδεεῖς ἡμῶν ὄντας τῶν ἐπιτηδείων 0 ·
ὧν πράξεις , εἰ πάντες συνελθόντες ζητοῖεν , οὐδέποτ ἂν εὕροιεν καλλίους οὐ δὲ μείζους οὐ δὲ μᾶλλον ἅπασιν ἡμῖν συμφερούσας .
ἀλλ ὅμως οὕτω πολὺ τῇ διανοία διεστώτων ἡμῶν , καὶ τοσούτῳ σπουδαιοτέραν ἐμοῦ πεποιημένου τὴν αἵρεσιν , οὐ δικαίως οἱ πολλοὶ περὶ ἡμῶν ὑπειλήφασιν , ἀλλὰ ταραχωδῶς καὶ παντάπασιν ἀλογίστως .
τῶν μὲν γὰρ ῥητόρων τὸν τρόπον ψέγοντες προστάτας αὐτοὺς τῆς πόλεως ποιοῦνται καὶ κυρίους ἁπάντων καθιστᾶσιν , ἐμοῦ δὲ τοὺς λόγους ἐπαινοῦντες αὐτῷ μοι φθονοῦσι , δι οὐδὲν ἕτερον ἢ διὰ τούτους οὓς ἀποδεχόμενοι τυγχάνουσιν 0 ·
οὕτως ἀτυχῶς φέρομαι παρ αὐτοῖς .
καὶ τί δεῖ θαυμάζειν τῶν πρὸς ἁπάσας τὰς ὑπεροχὰς οὕτω διακεῖσθαι πεφυκότων , ὅπου καὶ τῶν οἰομένων διαφέρειν καὶ ζηλούντων ἐμὲ καὶ μιμεῖσθαι γλιχομένων τινὲς ἔτι δυσμενέστερον ἔχουσί μοι τῶν ἰδιωτῶν ·
ὧν τίνας ἄν τις εὕροι πονηροτέρους , εἰρήσεται γάρ , εἰ καί τισι δόξω νεώτερα καὶ βαρύτερα λέγειν τῆς ἡλικίας , οἵτινες οὔ τε φράζειν οὐδὲν μέρος ἔχοντες τοῖς μαθηταῖς τῶν εἰρημένων ὑπ ἐμοῦ , τοῖς τε λόγοις παραδείγμασι χρώμενοι τοῖς ἐμοῖς καὶ ζῶντες ἐντεῦθεν τοσούτου δέουσι χάριν ἔχειν τούτων , ὥστ οὐ δ ἀμελεῖν ἡμῶν ἐθέλουσιν , ἀλλ ἀεί τι φλαῦρον περὶ ἐμοῦ λέγουσιν ;
ἕως μὲν οὗν τοὺς λόγους μου ἐλυμαίνοντο , παραναγιγνώσκοντες ὡς δυνατὸν κάκιστα τοῖς ἑαυτῶν καὶ διαιροῦντες οὐκ ὀρθῶς καὶ κατακνίζοντες καὶ πάντα τρόπον διαφθείροντες , οὐδὲν ἐφρόντιζον τῶν ἀπαγγελλομένων , ἀλλὰ ῥᾳθύμως εἶχον 0 ·
μικρὸν δὲ πρὸ τῶν Παναθηναίων τῶν μεγάλων ἠχθέσθην δι αὐτούς .
ἀπαντήσαντες γάρ τινές μοι τῶν ἐπιτηδείων ἔλεγον ὡς ἐν τῷ Λυκείω συγκαθεζόμενοι τρεῖς ἢ τέτταρες τῶν ἀγελαίων σοφιστῶν καὶ πάντα φασκόντων εἰδέναι καὶ ταχέως πανταχοῦ γιγνομένων διαλέγοιντο περί τε τῶν ἄλλων ποιητῶν καὶ τῆς Ἡσιόδου καὶ τῆς Ὁμήρου ποιήσεως , οὐδὲν μὲν παρ αὑτῶν λέγοντες , τὰ δ ἐκείνων ῥαψῳδοῦντες καὶ τῶν πρότερον ἄλλοις τισὶν εἰρημένων τὰ χαριέστατα μνημονεύοντες ·
ἀποδεξαμένων δὲ τῶν περιεστώτων τὴν διατριβὴν αὐτῶν ἕνα τὸν τολμηρότατον ἐπιχειρῆσαί με διαβάλλειν , λέγονθ ὡς ἐγὼ πάντων καταφρονῶ τῶν τοιούτων , καὶ τάς τε φιλοσοφίας τὰς τῶν ἄλλων καὶ τὰς παιδεὶας ἁπάσας ἀναιρῶ , καί φημι πάντας ληρεῖν πλὴν τοὺς μετεσχηκότας τῆς ἐμῆς διατριβῆς ·
τούτων δὲ ῥηθέντων ἀηδῶς τινας τῶν παρόντων διατεθῆναι πρὸς ἡμᾶς .
ὡς μὲν οὖν ἐλυπήθην καὶ συνεταράχθην ἀκούσας ἀποδέξασθαί τινας τοὺς λόγους τούτους , οὐκ ἂν δυναίμην εἰπεῖν ·
ᾤμην γὰρ οὕτως ἐπιφανὴς εἶναι τοῖς ἀλαζονευομένοις πολεμῶν καὶ περὶ ἐμαυτοῦ μετρίως διειλεγμένος , μᾶλλον δὲ ταπεινῶς , ὥστε μηδέν ἄν ποτε γενέσθαι πιστὸν τῶν λεγόντων ὡς ἐγὼ τοιαύταις ἀλαζονείαις ἐχρησάμην .
ἀλλὰ γὰρ οὐκ ἀλόγως ὠδυράμην ἐν ἀρχῇ τὴν ἀτυχίαν τὴν παρακολουθοῦσάν μοι πάντα τὸν χρόνον ἐν τοῖς τοιούτοις ·
αὕτη γάρ ἐστιν αἰτία καὶ τῆς ψευδολογίας τῆς περί με γιγνομένης καὶ τῶν διαβολῶν καὶ τοῦ φθόνου καὶ τοῦ μὴ δύνασθαί με τυχεῖν τῆς δόξης ἧς ἄξιός εἰμι , μη δὲ τῆς ὁμολογουμένης , μη δ ἣν ἔχουσί τινες τῶν πεπλησιακότων μοι καὶ πανταχῇ τεθεωρηκότων ἡμᾶς .
ταῦτα μὲν οὖν οὐχ οἷόν τ ἄλλως ἔχειν , ἀλλ ἀνάγκη στέργειν τοῖς ἤδη συμβεβηκόσι 0 .
πολλῶν δέ μοι λόγων ἐφεστώτων , ἀπορῶ πότερον ἀντικατηγορῶ τῶν εἰθισμένων ἀεί τι ψεύδεσθαι περί μου καὶ λέγειν ἀνεπιτήδειον τολμώντων ·
ἀλλ εἰ φανείην σπουδάζων καὶ πολλοὺς λόγους ποιούμενος περὶ ἀνθρώπων οὓς οὐδεὶς ὑπείληφεν ἀξίους εἶναι λόγου , δικαίως ἂν μωρὸς εἶναι δοκοίην .
ἀλλὰ τούτους ὑπεριδὼν ἀπολογῶμαι πρὸς τοὺς ἀδίκως μοι τῶν ἰδιωτῶν φθονοῦντας , καὶ πειρῶμαι διδάσκειν αὐτοὺς ὡς οὐ δικαίως οὐ δὲ προσηκόντως περί μου ταύτην ἔχουσι τὴν γνώμην ;
καὶ τίς οὐκ ἂν καταγνοίη μου πολλὴν ἄνοιαν , εἰ τοὺς μηδὲν δι ἕτερον δυσκόλως πρός με διακειμένους ἢ διὰ τὸ δοκεῖν χαριέντως εἰρηκέναι περὶ τινων , τούτους οἰηθείην ὁμοίως διαλεχθεὶς ὥσπερ πρότερον παύσειν ἐπὶ τοῖς λεγομένοις λυπουμένους , ἀλλ οὐ μᾶλλον ἀλγήσειν , ἄλλως τε κ ἂν φανῶ μη δὲ νῦν πω τηλικοῦτος ὢν πεπαυμένος παραληρῶν 0 ;
ἀλλὰ μὴν οὐ δ ἐκεῖνο ποιεῖν οὐδεὶς ἄν μοι συμβουλεύσειεν , ἀμελήσαντι τούτων καὶ μεταξὺ καταβαλόντι περαίνειν τὸν λόγον , ὃν προῄρημαι βουλόμενος ἐπιδεῖξαι τὴν πόλιν ἡμῶν πλειόνων ἀγαθῶν αἰτίαν γεγενημένην τοῖς Ἕλλησιν ἢ τὴν Λακεδαιμονίων 0 ·
εἰ γὰρ τοῦτ ἤδη ποιοίην μή τε τέλος ἐπιθεὶς τοῖς γεγραμμένοις μή τε συγκλείσας τὴν ἀρχὴν τῶν ῥηθήσεσθαι μελλόντων τῇ τελευτῇ τῶν ἤδη προειρημένων , ὅμοιος ἂν εἶναι δόξαιμι τοῖς εἰκῇ καὶ φορτικῶς καὶ χύδην ὅ τι ἂν ἐπέλθῃ λέγουσιν ·
ἃ φυλακτέον ἡμῖν ἐστιν .
κράτιστον οὖν ἐξ ἁπάντων τούτων , περὶ ὧν τὸ τελευταῖόν με διέβαλλον ἀποφηνάμενον ἃ δοκεῖ μοι , τότ ἤδη λέγειν περὶ ὦν ἐξ ἀρχῆς διενοήθην 0 ·
οἶμαι γάρ , ἢν ἐξενέγκω γράψας καὶ ποιήσω φανερὰν ἣν ἔχω γνώμην περὶ τε τῆς παιδείας καὶ τῶν ποιητῶν , παύσειν αὐτοὺς ψευδεῖς πλάττοντας αἰτίας καὶ λέγοντας ὅ τι ἂν τύχωσιν .
τῆς μὲν οὖν παιδείας τῆς ὑπὸ τῶν προγόνων καταλειφθείσης τοσούτου δέω καταφρονεῖν , ὥστε καὶ τὴν ἐφ ἡμῶν κατασταθεῖσαν ἐπαινῶ , λέγω δὲ τήν τε γεωμετρίαν καὶ τὴν ἀστρολογίαν καὶ τοὺς διαλόγους τοὺς ἐριστικοὺς καλουμένους , οἷς οἱ μὲν νεώτεροι μᾶλλον χαίρουσι τοῦ δέοντος , τῶν δὲ πρεσβυτέρων οὐδεὶς ἔστιν ὅστις ἂν ἀνεκτοὺς αὐτοὺς εἶναι φήσειεν .
ἀλλ ὅμως ἐγὼ τοῖς ὡρμημένοις ἐπὶ ταῦτα παρακελεύομαι πονεῖν καὶ προσέχειν τὸν νοῦν ἅπασι τούτοις , λέγων ὡς εἰ καὶ μηδὲν ἄλλο δύναται τὰ μαθήματα ταῦτα ποιεῖν ἀγαθόν , ἀλλ οὖν ἀποτρέπει γε τοὺς νεωτέρους πολλῶν ἄλλων ἁμαρτημάτων .
τοῖς μὲν οὖν τηλικούτοις οὐδέποτ ἂν εὑρεθῆναι νομίζω διατριβὰς ὠφελιμωτέρας τούτων οὐ δὲ μᾶλλον πρεπούσας ·
τοῖς δὲ πρεσβυτέροις καὶ τοῖς εἰς ἄνδρας δεδοκιμασμένοις οὐκέτι φημὶ τὰς μελέτας ταύτας ἁρμόττειν .
ὁρῶ γὰρ ἐνίους τῶν ἐπὶ τοῖς μαθήμασι τούτοις οὕτως ἀπηκριβωμένων ὥστε καὶ τοὺς ἄλλους διδάσκειν , οὔ τ εὐκαίρως ταῖς ἐπιστήμαις αἷς ἔχουσι χρωμένους , ἔν τε ταῖς ἄλλαις πραγματείαις ταῖς περὶ τὸν βίον ἀφρονεστέρους ὄντας τῶν μαθητῶν ·
ὀκνῶ γὰρ εἰπεῖν τῶν οἰκετῶν 0 .
τὴν αὐτὴν δὲ γνώμην ἔχω καὶ περὶ τῶν δημηγορεῖν δυναμένων καὶ τῶν περὶ τὴν γραφὴν τὴν τῶν λόγων εὐδοκιμούντων , ὅλως δὲ περὶ ἁπάντων τῶν περὶ τὰς τέχνας καὶ τὰς ἐπιστήμας καὶ τὰς δυνάμεις διαφερόντων .
οἶδα γὰρ καὶ τούτων τοὺς πολλοὺς οὔ τε τὰ περὶ σφᾶς αὐτοὺς καλῶς διῳκηκότας οὔ τ ἐν ταῖς ἰδίαις συνουσίαις ἀνεκτοὺς ὄντας , τῆς τε δόξης τῆς τῶν συμπολιτευομένων ὀλιγωροῦντας , ἄλλων τε πολλῶν καὶ μεγάλων ἁμαρτημάτων γέμοντας ·
ὥστ οὐ δὲ τούτους ἡγοῦμαι μετέχειν τῆς ἕξεως περὶ ἧς ἐγὼ τυγχάνω διαλεγόμενος .
τίνας οὖν καλῶ πεπαιδευμένους , ἐπειδὴ τὰς τέχνας καὶ τὰς ἐπιστήμας καὶ τὰς δυνάμεις ἀποδοκιμάζω ;
πρῶτον μὲν τοὺς καλῶς χρωμένους τοῖς πράγμασι τοῖς κατὰ τὴν ἡμέραν ἑκάστην προσπίπτουσι , καὶ τὴν δόξαν ἐπιτυχῆ τῶν καιρῶν ἔχοντας καὶ δυναμένην ὡς ἐπὶ τὸ πολὺ στοχάζεσθαι τοῦ συμφέροντος ·
ἔπειτα τοὺς πρεπόντως καὶ δικαίως ὁμιλοῦντας τοῖς ἀεὶ πλησιάζουσι , καὶ τὰς μὲν τῶν ἄλλων ἀηδίας καὶ βαρύτητας εὐκόλως καὶ ῥᾳδίως φέροντας , σφᾶς δ αὐτοὺς ὡς δυνατὸν ἐλαφροτάτους καὶ μετριωτάτους τοῖς συνοῦσι παρέχοντας 0 1 2 ·
ἔτι τοὺς τῶν μὲν ἡδονῶν ἀεὶ κρατοῦντας , τῶν δὲ συμφορῶν μὴ λίαν ἡττωμένους , ἀλλ ἀνδρωδῶς ἐν αὐταῖς διακειμένους καὶ τῆς φύσεως ἀξίως ἧς μετέχοντες τυγχάνομεν 0 ·
τέταρτον , ὅπερ μέγιστον , τοὺς μὴ διαφθειρομένους ὑπὸ τῶν εὐπραγιῶν μη δ ἐξισταμένους αὑτῶν μη δ ὑπερηφάνους γιγνομένους , ἀλλ ἐμμένοντας τῇ τάξει τῇ τῶν εὖ φρονούντων , καὶ μὴ μᾶλλον χαίροντας τοῖς διὰ τύχην ὑπάρξασιν ἀγαθοῖς ἢ τοῖς διὰ τὴν αὑτῶν φύσιν καὶ φρόνησιν ἐξ ἀρχῆς γιγνομένοις 0 1 .
τοὺς δὲ μὴ μόνον πρὸς ἓν τούτων ἀλλ καὶ πρὸς ἅπαντα ταῦτα τὴν ἕξιν τῆς ψυχῆς εὐάρμοστον ἔχοντας , τούτους φημὶ καὶ φρονίμους εἶναι καὶ τελέους ἄνδρας καὶ πάσας ἔχειν τὰς ἀρετάς .
περὶ μὲν οὖν τῶν πεπαιδευμένων τυγχάνω ταῦτα γιγνώσκων .
περὶ δὲ τῆς Ὁμήρου καὶ τῆς Ἡσιόδου καὶ τῆς τῶν ἄλλων ποιήσεως ἐπιθυμῶ μὲν εἰπεῖν , οἶμαι γὰρ ἂν παῦσαι τοὺς ἐν τῷ Λυκείῳ ῥαψῳδοῦντας τ ἀκείνων καὶ ληροῦντας περὶ αὐτῶν , αἰσθάνομαι δ ἐμαυτὸν ἔξω φερόμενον τῆς συμμετρίας τῆς συντεταγμένης τοῖς προοιμίοις .
ἔστι δ ἀνδρὸς νοῦν ἔχοντος μὴ τὴν εὐπορίαν ἀγαπᾶν , ἢν ἔχῃ τις περὶ τῶν αὐτῶν πλείω τῶν ἄλλων εἰπεῖν , ἀλλὰ τὴν εὐκαιρίαν διαφυλάττειν ὑπὲρ ὦν ἂν ἀεὶ τυγχάνῃ διαλεγόμενος ·
ὅπερ ἐμοὶ ποιητέον ἐστίν .
περὶ μὲν οὖν τῶν ποιητῶν αὖθις ἐροῦμεν , ἢ μή με προανέλῃ τὸ γῆρας , ἢ περὶ σπουδαιοτέρων πραγμάτων ἔχω τι λέγειν ἢ τούτων 0 .
περὶ δὲ τῶν τῆς πόλεως εὐεργεσιῶν τῶν εἰς τοὺς Ἕλληνας ἤδη ποιήσομαι τοὺς λόγους , οὐχ ὡς οὐ πλείους ἐπαίνους πεποιημένος περὶ αὐτῆς ἢ σύμπαντες οἱ περὶ τὴν ποίησιν καὶ τοὺς λόγους ὄντες 0 ·
οὐ μὴν ὁμοίως καὶ νῦν 0 .
τότε μὲν γὰρ ἐν λόγοις περὶ ἑτέρων πραγμάτων ἐμεμνήμην αὐτῆς , νῦν δὲ περὶ ταύτης τὴν ὑπόθεσιν ποιησάμενος 0 .
οὐκ ἀγνοῶ δ ἡλίκος ὢν ὅσον ἔργον ἐνίσταμαι τὸ μέγεθος , ἀλλ ἀκριβῶς εἰδὼς καὶ πολλάκις εἰρηκὼς ὅτι τὰ μὲν μικρὰ τῶν πραγμάτων ῥᾴδιον τοῖς λόγοις αὐξῆσαι , τοῖς δ ὑπερβάλλουσι τῶν ἔργων καὶ τῷ μεγέθει καὶ τῷ κάλλει χαλεπὸν ἐξισῶσαι τοὺς ἐπαίνους 0 1 .
ἀλλ ὅμως οὐδὲν μᾶλλον ἀποστατέον αὐτῶν ἐστιν , ἀλλ ἐπιτελεστέον , ἤν περ ἔτι ζῆν δυνηθῶμεν , ἄλλως τε καὶ πολλῶν με παροξυνόντων γράφειν αὐτόν , πρῶτον μὲν τῶν εἰθισμένων ἀσελγῶς κατηγορεῖν τῆς πόλεως ἡμῶν , ἔπειτα τῶν χαριέντως μὲν ἀπειροτέρως δὲ καὶ καταδεεστέρως ἐπαινούντων αὐτήν , ἔτι δὲ τῶν ἑτέρων μᾶλλον εὐλογεῖν τολμώντων οὐκ ἀνθρωπίνως ἀλλ οὕτως ὥστε πολλοὺς ἀντιτάττεσθαι πρὸς αὐτούς , πάντων δὲ μάλιστα τῆς ἡλικίας τῆς παρούσης , ἣ τοὺς ἄλλους πέφυκεν ἀποτρέπειν ·
ἐλπίξω γὰρ , ἢν μὲν κατορθώσω , μείζω λήψεσθαι δόξαν τῆς ὑπαρχούσης , ἢν δ ἐνδεέστερον τύχω διαλεχθείς , πολλῆς συγγνώμης τεύξεσθαι παρὰ τῶν ἀκουόντων .
ἃ μὲν οὖ ἐβουλήθην καὶ περὶ ἐμαυτοῦ καὶ περὶ τῶν ἄλλων ὥπερ χορὸς πρὸ τοῦ ἀγῶνος προαναβαλέσθαι ταῦτ ἐστίν .
ἡγοῦμαι δὲ χρῆναι τοὺς βουλομένους ἐγκωμιάσαι τινὰ τῶν πόλεων ἀκριβῶς καὶ δικαίως μὴ μόνον περὶ αὐτῆς ποιεῖσθαι τοὺς λόγους ἧς προῃρημένοι τυγχάνουσιν , ἀλλ ὥσπερ τὴν πορφύραν καὶ τὸν χρυσὸν θεωροῦμεν καὶ δοκιμάζομεν ἕτερα παραδεικνύοντες τῶν καὶ τὴν ὄψιν ὁμοίαν ἐχόντων καὶ τῆς τιμῆς τῆς αὐτῆς ἀξιουμένων , οὕτω καὶ ταῖς πόλεσι παριστάναι μὴ τὰς μικρὰς ταῖς μεγάλαις , μη δὲ τὰς πάντα τὸν χρόνον ὑφ ἑτέραις οὔσας ταῖς ἄρχειν εἰθισμέναις , μη δὲ τὰς σώζεσθαι δεομένας πρὸς τὰς σώζειν δυναμένας , ἀλλὰ τὰς παραπλησίαν καὶ τὴν δύναμιν ἐχούσας καὶ περὶ τὰς αὐτὰς πράξεις γεγενημένας καὶ ταῖς ἐξουσίαις ὁμοίαις κεχρημένας 0 ·
οὕτω γὰρ ἂν μάλιστα τῆς ἀληθείας τύχοιεν .
ἢν δή τις ἡμᾶς τὸν τρόπον τοῦτον σκοπῆται καὶ παραβάλλῃ μὴ πρὸς τὴν τυχοῦσαν πόλιν ἀλλὰ πρὸς τὴν Σπαρτιατῶν , ἣν οἱ μὲν πολλοὶ μετρίως ἐπαινοῦσιν , ἔνιοι δέ τινες ὥσπερ τῶν ἡμιθέων ἐκεῖ πεπολιτευμένων μέμνηνται περὶ αὐτῶν , φανησόμεθα καὶ τῇ δυνάμει καὶ ταῖς πράξεσι καὶ ταῖς εὐεργεσίαις ταῖς περὶ τοὺς Ἕλληνας πλέον ἀπολελοιπότες αὐτοὺς ἢ κεῖνοι τοὺς ἄλλους 0 1 .
τοὺς μὲν οὖν παλαιοὺς ἀγῶνας τοὺς ὑπὲρ τῶν Ἑλλήνων γεγενημένους ὕστερον ἐροῦμεν , νῦν δὲ ποιήσομαι περὶ ἐκείνων τοὺς λόγους ἀρξάμενος , ἐπειδὴ κατέσχον τὰς πόλεις τὰς Ἀχαιίδας καὶ πρὸς Ἀργείους καὶ Μεσσηνίους διείλοντο τὴν χώραν ·
ἐντεῦθεν γὰρ προσήκει διαλέγεσθαι περὶ αὐτῶν .
οἱ μὲν τοίνυν ἡμέτεροι πρόγονοι φανήσονται τήν τε πρὸς τοὺς Ἕλληνας ὁμόνοιαν καὶ τὴν πρὸς τοὺς βαρβάρους ἔχθραν , ἣν παρέλαβον ἐκ τῶν Τρωικῶν , διαφυλάττοντες καὶ μένοντες ἐν τοῖς αὐτοῖς .
καὶ πρῶτον μὲν τὰς Κυκλάδας νήσους , περὶ ἃς ἐγένοντο πολλαὶ πραγματεῖαι κατὰ τὴν Μίνω τοῦ Κρητὸς δυναστείαν , ταύτας τὸ τελευταῖον ὑπὸ Καρῶν κατεχομένας , ἐκβαλόντες ἐκείνους οὐκ ἐξιδιώσασθαι τὰς χώρας ἐτόλμησαν , ἀλλὰ τοὺς μάλιστα βίου τῶν Ἑλλήνων δεομένους κατῴκισαν εἰς αὐτάς ·
καὶ μετὰ ταῦτα πολλὰς πόλεις ἐφ ἑκατέρας τῶν ἠπείρων καὶ μεγάλας ἔκτισαν , καὶ τοὺς μὲν βαρβάρους ἀνέστειλαν ἀπὸ τῆς θαλάττης , τοὺς δ Ἕλληνας ἐδίδαξαν ὃν τρόπον διοικοῦντες τὰς αὑτῶν πατρίδας καὶ πρὸς οὓς πολεμοῦντες μεγάλην ἂν τὴν Ἑλλάδα ποιήσειαν .
λακεδαιμόνιοι δὲ περὶ τὸν αὐτὸν χρόνον τοσοῦτον ἀπέσχον τοῦ πράττειν τι τῶν αὐτῶν τοῖς ἡμετέροις καὶ τοῦ τοῖς μὲν βαρβάροις πολεμεῖν τοὺς δ Ἕλληνας εὐεργετεῖν , ὥστ οὐ δ ἡσυχίαν ἄγειν ἠθέλησαν , ἀλλ ἔχοντες πόλιν ἀλλοτρίαν καὶ χώραν οὐ μόνον ἱκανήν , ἀλλ ὅσην οὐδεμία πόλις τῶν Ἑλληνίδων , οὐκ ἔστερξαν ἐπὶ τούτοις , ἀλλὰ μαθόντες ἐξ αὐτῶν τῶν συμβεβηκότων κατὰ μὲν τοὺς νόμους τάς τε πόλεις καὶ τὰς χώρας τούτων εἶναι δοκούσας , τῶν ὀρθῶς καὶ νομίμως κτησαμένων , κατὰ δὲ τὴν ἀλήθειαν τούτων γιγνομένας , τῶν τὰ περὶ τὸν πόλεμον μάλιστ ἀσκούντων καὶ νικᾶν ἐν ταῖς μάχαις τοὺς πολεμίους δυναμένων , ταῦτα διανοηθέντες , ἀμελήσαντες γεωργιῶν καὶ τεχνῶν καὶ τῶν ἄλλων ἁπάντων , οὐδὲν ἐπαύοντο κατὰ μίαν ἑκάστην τῶν πόλεων τῶν ἐν Πελοποννήσῳ πολιορκοῦντες καὶ κακῶς ποιοῦντες , ἕως ἁπάσας κατεστρέψαντο πλὴν τῆς Ἀργείων 0 .
συνέβαινεν οὖν ἐξ ὧν μὲν ἡμεῖς ἐπράττομεν , αὐξάνεσθαί τε τὴν Ἑλλάδα καὶ τὴν Εὐρώπην κρείττω γίγνεσθαι τῆς Ἀσίας , καὶ πρὸς τούτοις τῶν μὲν Ἑλλήνων τοὺς ἀποροῦντας πόλεις λαμβάνειν καὶ χώρας , τῶν δὲ βαρβάρων τοὺς εἰθισμένους ὑβρίζειν ἐκπίπτειν ἐκ τῆς αὑτῶν καὶ φρονεῖν ἔλαττον ἢ πρότερον 0 ·
ἐξ ὧν δὲ Σπαρτιᾶται , τὴν ἐκείνων μόνην μεγάλην γίγνεσθαι , καὶ πασῶν μὲν τῶν ἐν Πελοποννήσῳ πόλεων ἄρχειν , ταῖς δ ἄλλαις φοβερὰν εἶναι καὶ πολλῆς θεραπείας τυγχάνειν παρ αὐτῶν 0 .
ἐπαινεῖν μὲν οὖν δίκαιόν ἐστι τὴν τοῖς ἄλλοις πολλῶν ἀγαθῶν αἰτίαν γεγενημένην , δεινὴν δὲ νομίζειν τὴν αὑτῇ τὰ συμφέροντα διαπραττομένην , καὶ φίλους μὲν ποιεῖσθαι τοὺς ὁμοίως αὑτοῖς τε καὶ τοῖς ἄλλοις χρωμένους , φοβεῖσθαι δὲ καὶ δεδιέναι τοὺς πρὸς σφᾶς μὲν αὐτοὺς ὡς δυνατὸν οἰκειότατα διακειμένους , πρὸς δὲ τοὺς ἄλλους ἀλλοτρίως καὶ πολεμικῶς τὴν αὑτῶν διοικοῦντας 0 .
τὴν μὲν οὖν ἀρχὴν ἑκατέρα τοῖν πολέοιν τοιαύτην ἐποιήσατο .
χρόνῳ δ ὕστερον γενομένου τοῦ Περσικοῦ πολέμου , καὶ Ξέρξου τοῦ τότε βασιλεύοντος τριήρεις μὲν συναγαγόντος τριακοσίας καὶ χιλίας , τῆς δὲ πεζῆς στρατιᾶς πεντακοσίας μὲν μυριάδας τῶν ἁπάντων , ἑβδομήκοντα δὲ τῶν μαχίμων , τηλικαύτῃ δὲ δυνάμει στρατεύσαντος ἐπὶ τοὺς Ἕλληνας , Σπαρτιᾶται μὲν ἄρχοντες Πελοποννησίων εἰς τὴν ναυμαχίαν τὴν ποιήσασαν ῥοπὴν ἅπαντος τοῦ πολέμου δέκα μόνον συνεβάλοντο τριήρεις , οἱ δὲ πατέρες ἡμῶν ἀνάστατοι γενόμενοι καὶ τὴν πόλιν ἐκλελοιπότες διὰ τὸ μὴ τετειχίσθαι κατ ἐκεῖνον τὸν χρόνον πλείους ναῦς παρέσχοντο καὶ μείζω δύναμιν ἐχούσας ἢ σύμπαντες οἱ συγκινδυνεύσαντες 0 ·
καὶ στρατηγὸν οἱ μὲν Εὐρυβιάδην , ὃς εἰ τέλος ἐπέθηκεν οἷς διενοήθη πράττειν , οὐδὲν ἂν ἐκώλυεν ἀπολωλέναι τοὺς Ἕλληνας , οἱ δ ἡμέτεροι Θεμιστοκλέα τὸν ὁμολογουμένως ἅπασιν αἴτιον εἶναι δόξαντα καὶ τοῦ τὴν ναυμαχίαν γενέσθαι κατὰ τρόπον καὶ τῶν ἄλλων ἁπάντων τῶν ἐν ἐκείνῳ τῷ χρόνῳ κατορθωθέντων 0 1 .
ἀφελόμενοι γὰρ Λακεδαιμονίους τὴν ἡγεμονίαν οἱ συγκινδυνεύσαντες τοῖς ἡμετέροις παρέδοσαν .
καίτοι τίνας ἄν τις κριτὰς ἱκανωτέρους ποιήσαιτο καὶ πιστοτέρους τῶν τότε πραχθέντων ἢ τοὺς ἐν αὐτοῖς τοῖς ἀγῶσι παραγενομένους 0 ;
τίνα δ ἄν τις εὐεργεσίαν εἰπεῖν ἔχοι ταύτης μείζω , τῆς ἅπασαν τὴν Ἑλλάδα σῶσαι δυνηθείσης ;
μετὰ ταῦτα τοίνυν συνέβη κυρίαν ἑκατέραν γενέσθαι τῆς ἀρχῆς τῆς κατὰ θάλατταν , ἣν ὁπότεροι ἂν κατάσχωσιν , ὑπηκόους ἔχουσι τὰς πλείστας τῶν πόλεων .
ὅλως μὲν οὖν οὐδετέραν ἐπαινῶ ·
πολλὰ γὰρ ἄν τις αὐταῖς ἐπιτιμήσειεν ·